Rikunarita-ORG/Wikinium huggingface dataset:
# Музей сексу (Нью-Ёрк)

Édouard-Henri Avril.
«**Музей сексу**» адкрыў свае дзверы 5 кастрычніка 2002 на куце Пятай Авеню і 27-ай Вуліцы ў горадзе Нью-Ёрку (ЗША), пад скарочаным назвай «**MoSex**» (што сугучна з фразай: «Больш сексу»). Экспазіцыя музея распавядае аб развіцці і змене сексуальнай культуры ў Амерыцы. У цяперашні час «Музей Сексу» мае сем пастаянных выстаў і тры вэб-праекту анлайн.

Заснавальнік і кіраўнік «Музея Сексу», Дэніела Глака (Daniel Gluck). Загарэўшыся ідэяй стварэння такой установы яна цалкам прысвяціла сябе даследаванню гісторыі, развіцці і культурнага значэння чалавечай сексуальнасці. У адпаведнасці з гэтай ідэяй, музей імкнецца да адкрытасці ў абмеркаваннях пытанняў аб сексе, падаючы публіцы апошнія дасягненні і адкрыцці сучаснай навукі. «Музей Сексу» збірае свае экспанаты па ўсім міры. Прыватная калекцыя папаўняецца матэрыяламі з розных кантынентаў і аб разнастайных культурах, дэманструе розныя перыяды часу. Супрацоўнікі збіраюць, захоўваюць і аналізуюць матэрыялы СМІ, калекцыі малюнкаў і карцін, фатаграфіі, кінафільмы і відэазапісы, старажытныя экспанаты і новыя тэхналогіі.

З'яўляючыся адным з цэнтраў сексуальнай адукацыі, музей мае разнастайную праграму мерапрыемстваў, уключаючы тэатралізаваныя паданні, лекцыі і семінары. Наведвальнікі могуць наведаць і электронную краму музея, які прапаноўвае багаты асартымент сексуальна-эратычных тавараў і цацак.

Але не ўсё могуць наведаць «Музей Сексу». Жадаючаму ўбачыць яго экспанаты павінна быць не менш 18 гадоў.

## Медыя

* Віртуальны музей сексу ў Нью-Ёрку Архівавана 5 красавіка 2008.

## Гл. таксама

* Сексуальныя цацкі
* Музей эратычнага мастацтва

## Спасылкі

* У Нью-Ёрку адчыняецца музей сексу
# Трафарэтны друк

| Трафарэтны друк |
| --- |
| англ.: silk screen |
|  |
| Эпоха | Сун |
| Месца стварэння | Кітай |
| Вырабляе | screen print[d] |
| Апісана на сайце | tesauros.cultura.gob.es/… |
|  Медыяфайлы на Вікісховішчы |

Схема трафарэтнага друку
Прыпойная паста, нанесеная з дапамогай трафарэтнага друку пад мікраскопам
**Трафарэ́тны друк** — спосаб друкавання, пры якім адбітак атрымліваюць працісканнем фарбы с дапамогай спецыяльнага ракеля праз трафарэтную друкарскую форму (матрыцу).

Друкарская форма звычайна вырабляецца фотахімічным спосабам на тонкай шаўковай, палімернай або металічнай сетцы, нацягнутай на прамавугольную рамку. Друкуючыя элементы — адкрытыя ўчасткі формы. Друкаванне выконваюць на ручных, паўаўтаматычных, аўтаматычных машынах і малафарматных апаратах (рататарах).

Трафарэтны друк дазваляе атрымаць яркія, насычаныя, пры неабходнасці рэльефныя відарысы. Адбіткі атрымліваюць на ліставых, рулонных матэрыялах і на гатовых вырабах, тары (напрыклад, маркіроўка). У паліграфіі выкарыстоўваюць для аддзелкі пераплётных накрывак, рэкламных матэрыялаў, кніг з выпуклым тэкстам і інш. Трафарэтны друк атрымаў распаўсюджанне ў тэкстыльнай прамысловасці, прыборабудаванні і электроніцы і іншых галінах пры нанясенні малюнкаў на металы, шкло, пластмасы, кераміку і іншыя матэрыялы.

## Гл. таксама

* Шаўкаграфія

## Крыніцы

## Літаратура

* Трафарэ́тны друк // Беларуская энцыклапедыя: У 18 т. Т. 15: Следавікі — Трыо / Рэдкал.: Г. П. Пашкоў і інш. — Мн. : БелЭн, 2002. — Т. 15. — С. 520. — 552 с. — 10 000 экз. — ISBN 985-11-0035-8. — ISBN 985-11-0251-2 (т. 15).
* Трафаре́тная печа́ть / Полянский Н. Н. // Т. 26. Тихоходки — Ульяново. — М. : Советская энциклопедия, 1977. — С. 174. — (Большая советская энциклопедия : [в 30 т.] / гл. ред.  А. М. Прохоров; 1969—1978). (руск.)
* Трафаре́тная печа́ть // Новый политехнический словарь (руск.) / Гл. ред. А. Ю. Ишлинский. — М.: Большая Российская энциклопедия, 2000. — С. 554. — 671 с. — 15 000 экз. — ISBN 5-85270-322-2.
* Издательский словарь-справочник : [Всесторон. информ. по изд. делу] / А. Э. Мильчин. — 2. изд., испр. и доп. — Москва : ОЛМА-Пресс, 2003 (ПФ Красный пролетарий). — 558, [1] с. : ил., портр., табл.; 22 см; ISBN 5-224-04560-6 (в пер.) (руск.)
* *Алексей Парыгин* Искусство шелкографии. ХХ век (история, феноменология. техники, имена). — СПб, 2010. — 304 с. ил. (рус). — ISBN 978-5-7937-0490-8
* Hartmut Büchel: Siebdruck Digest. Dräger Druck, Lübeck 1992. — ISBN 3-925402-08-X.
* Jacob Biegeleisen: Siebdruck. Hörnemann, Bonn 1971, 1978, 1986.- ISBN 3-87384-446-X.
* Karl Bachler: Serigraphie — Geschichte des Künstler-Siebdrucks. Verlag Der Siebdruck, Lübeck 1977.

## Спасылкі

* ТТ0005.15 Технология трафаретной печати (руск.)
# Брадвейскі тэатр

**Брадвейскі тэатр** (англ.: Broadway theatre) — асаблівы від камерцыйнага тэатральнага мастацтва. Паблізу аднайменнай вуліцы на востраве Манхэтэн у Нью-Ёрку ў так званым Тэатральным квартале знаходзяцца 39 вялікіх тэатраў. Брадвей з’яўляецца асновай амерыканскай тэатральнай культуры. Назва «Брадвей» стала намінальнай. Спектакль (ці шоў) завецца «пастаўленым на Брадвеі», калі ён адбыўся ў адным з яго тэатраў.

З прычыны, што ў ЗША у адрозненне ад іншых развітых краін адсутнічае дзяржаўная праграма падтрымкі тэатра, лічыцца што брадвейскія шоў робяць легкадумнымі, каб прыцягнуць больш гледачоў. Наведванне спектакля на Брадвеі — папулярнае баўленне часу турыстаў, якія наведваюць Нью-Ёрк.
# Каскадныя табліцы стыляў

|  |
| --- |
|  |
| Пашырэнне | `.css` |
| MIME | text/css |
| Распрацаваны | CSS Working Group[d], Bert Bos[d] і Håkon Wium Lie[d] |
| Апублікаваны | 17 снежня 1996 |
| Тып фармату | фармат файла[d], мова праграмавання і style sheet language[d] |

**CSS** (англ.: Cascading Style Sheets — каскадныя табліцы стыляў) — фармальная мова апісання знешняга выгляду дакумента, напісанага з выкарыстоўваннем мовы разметкі.

Звычайна выкарыстоўваецца як сродак апісання, афармлення знешняга выгляду вэб-старонак, напісаных з дапамогай моў разметкі HTML ды XHTML, але можа прымяняцца да любых XML-дакументаў.

## Крыніцы
# Джэрэмі Кларксан

| Джэрэмі Кларксан |
| --- |
| англ.: Jeremy Clarkson |
|  |
| Імя пры нараджэнні | англ.: Jeremy Charles Robert Clarkson |
| Род дзейнасці | тэлевядучы, пісьменнік, кінапрадзюсар, журналіст, фермер |
| Дата нараджэння | 11 красавіка 1960(1960-04-11) (66 гадоў) |
| Месца нараджэння | * Tickhill[d], бора Данкастэр[d], Паўднёвы Ёркшыр, Ёркшыр і Хамбер, Англія, Вялікабрытанія
 |
| Грамадзянства | * Вялікабрытанія
 |
| Жонка | Frances Cain[d] і Alex Hall[d] |
| Месца працы | * Брытанская вяшчальная карпарацыя
* W. Chump & Sons Ltd[d]
 |
| Альма-матар | * школа Хіл Хаўс[d]
* школа Рэптан[d]
* Harlow College[d]
* The Sheffield College[d]
 |
| Сайт | jeremyclarkson.co.uk |
|  Медыяфайлы на Вікісховішчы |

**Джэрэмі Чарлз Роберт Кларксан** (англ.: Jeremy Charles Robert Clarkson, нар. 11 красавіка 1960 года, Данкастэр, Паўднёвы Ёркшыр, Вялікабрытанія) — англійскі тэлевядучы і журналіст, які спецыялізуецца на аўтамабільнай тэматыцы.

Шырока вядомы як вядучы тэлевізійнага шоу «Top Gear» карпарацыі BBC, які атрымаў прэмію «Emmy» у 2005 годзе. Аўтар штотыднёвых калонак для газет «Sunday Times» і «Sun». Разам з Джэймсам Мэем быў першым, хто дасягнуў паўночнага магнітнага полюса Зямлі на аўтамабілі, што ўвайшло ў адзін з выпускаў тэлеперадачы «Top Gear».

## Зноскі
# Падкастынг

**Падкастынг** (англ.: podcasting) — тэхналогія вяшчання ў Інтэрнэце. Гэта тэхналогія тыпу аўдыяблога або радыёблога, якая з дапамогай фармату RSS дазваляе аўтаматызаваць працэс падпіскі і пампавання аўдыя (звычайна mp3) на партатыўныя mp3-плэеры або на персанальны камп’ютар. Як правіла, падкасты маюць вызначаную тэматыку і перыядычнасць выдання. Для зручнага праслухоўвання падкастаў створана мноства праграмных прадуктаў, такіх як Zune Software, iTunes, Rhythmbox, gPodder, AmaroK або Banshee, якія сочаць за абнаўленнем падкаст-стужак і іх аўтаматычнай загрузкай.

Тэрмін быў упершыню ўведзены ва ўжытак ві-джэем Адамам Керы (*VJ Adam Curry*) з музычнага каналу MTV і з’яўляецца складаным словам з дзвюх частак: ад назвы iPod (вядомага mp3-плэера кампаніі Apple) і англійскага слова *broadcasting* (радыёвяшчанне). З дапамогай гэтай тэхналогіі кожны карыстальнік сеціва фактычна можа адчыніць сваю радыёстанцыю ў Інтэрнэце.

## Тэхналогія

Лагатып RSS
Тэхналагічная база падкастынга — фармат RSS ці Atom са спецыфічным элементам *enclosure* («укладанне»), які апісвае медыяаб’ект, што падключаецца (карцінку, відэаролік, гуказапіс і інш.).

Элемент мае атрыбуты:

* `url` — спасылка (URL) на аўдыёфайл
* `length` — памер аб’екта ў байтах
* `type` — MIME-тып аб’екта (напрыклад, `audio/mpeg`)

## Гл. таксама

* Падкасты

## Зноскі

## Спасылкі

* На Вікісховішчы ёсць медыяфайлы па тэме Падкастынг
* Спецыфікацыя RSS 2.0 (англ.)
* Што такое падкастынг
* Першы беларускі сайт падкастынгу Архівавана 1 жніўня 2005. (рус.)
# Intel

| Intel |
| --- |
|  |
|  Штаб-кватэра «Intel» па адрасе: 2200 Mission College Boulevard у Санта-Клары, штат Каліфорнія. |
| Тып | бізнес і публічная кампанія |
| Лістынг на біржы | NASDAQ і Hong Kong Stock Exchange[d] |
| Заснаванне | 18 ліпеня 1968 |
| Заснавальнікі | Роберт Нойс[d], Гордан Мур і Эндру Гроўв[d] |
| Краіна | * ЗША
 |
| Адрас | * Санта-Клара
 |
| Ключавыя постаці | Пол Атэліні (CEO) Джэйн Шо (старшыня савета дырэктараў) |
| Галіна | паўправадніковая прамысловасць[d] і электратэхнічная прамысловасць[d] |
| Прадукцыя | Q137718033? |
| Уласны капітал | * ▲95,4 млрд $ (2021)
 |
| Абарот | * ▼52,9 млрд $ (2025)
 |
| Аперацыйны прыбытак | * ▲−2,21 млрд $ (2025)
 |
| Чысты прыбытак | * ▲−267 млн $ (2025)
 |
| Актывы | * ▲168 млрд $ (2021)
 |
| Капіталізацыя | * ▼183 млрд $ (18 лютага 2022)
 |
| Колькасць супрацоўнікаў | * ▲121 100 чал. (2021)
 |
| Дэвіз | Фундатары будучыні |
| Даччыныя кампаніі | Intel Ireland[d], Intel Capital[d], Wind River Systems[d], McAfee, LLC[d], Virtutech[d], Intel (Germany)[d], Intel (India)[d], Intel Israel[d], Mobileye[d] і Intel Architecture Labs[d] |
| Сайт | intel.com |

**Intel Corporation** (вымаўляецца «Інтэл Карпэрэйшн») — амерыканская карпарацыя, вытворац шырокага спектру электронных прылад і камп’ютарных кампанентаў, уключаючы мікрапрацэсары, наборы сістэмнай логікі (чыпсэты) і інш. Штаб-кватэра ў горадзе Санта-Клара (Каліфорнія, ЗША).

## Гісторыя

Intel заснавана ў Маўнтын-Вію (Каліфорнія, ЗША) у 1968 годзе Горданам Мурам і Робертам Нойсам, 18 ліпеня 1968 года зарэгістравана пад назвай NM Electronics, але неўзабаве пераназваная ў Intel.

У 1971 годзе акцыі Intel размешчаны на Нью-Ёркскай фондавай біржы. Intel стварыў першы камерцыйна даступны мікрапрацэсар (Intel 4004) таксама у 1971 годзе.

Intel адкрыў свой міжнародны вытворчы аб’ект у 1972 годзе ў Малайзіі, у пачатку 1980-х гадоў у Сінгапуры, а таксама вытворчасць і цэнтры развіцця ў Кітаі, Індыі і Коста-Рыцы ў 1990-я гады.

У 2005 годзе кампанія Apple абвясціла пра пачатак выкарыстання працэсараў Intel.

У 2010 годзе за $ 7,68 млрд набыта кампанія ў сферы камп’ютарнай бяспекі McAfee, на яе аснове створана падраздзяленне Intel Security Group.

У 2015 годзе за $ 16,7 млрд набыта кампанія Altera, якая распрацоўвае праграмуемыя лагічныя інтэгральныя схемы.

У красавіку 2011 года Intel пачаў пілотны праект з ZTE Corporation для вытворчасці смартфонаў з выкарыстаннем працэсара Intel Atom для ўнутранага рынку Кітая.

## Зноскі

## Спасылкі

* intel.com — афіцыйны сайт
* Инвестфонд «Intel Capital» адчытаўся пра апошнія інвестыцыі Архівавана 14 лістапада 2011.
* Intel у ліку лепшых вытворцаў на расійскім рынку па выніках 2009 года па меркаванні рэсэлераў Архівавана 2 жніўня 2010.
# Сімулятар (жанр відэагульняў)

Авіясімулятар *FlightGear*
**Сімулятар** — жанр відэагульняў, прызначаных для капіявання пэўнага роду дзеянняў з рэальнага свету. Гульня-сімулятар можа выкарыстоўвацца не толькі для забавы, але таксама для навучання і практыкавання.

## Паджанры

### Сімулятар будавання і кіраўніцтва

Сімулятар будавання і кіраўніцтва — гэта паджанр сімулятараў, у якім гульцы ствараюць або кіруюць суполкамі або праектамі з абмежаванымі рэсурсамі. Аспекты сімулятара будавання і кіраўніцтва часам з’яўляюцца часткай гульнявой эканомікі стратэгій, аднак у «чыстых» сімулятарах мэта гульца — не перамагчы ворага, а пабудаваць што-небудзь.

Да сімулятараў будавання і кіраўніцтва адносяцца горадабудаўнічыя (*SimCity, Cities: Skylines*), эканамічныя (Factorio) і палітычныя сімулятары (*Crisis in the Kremlin*). Існуюць сімулятары са спецыфічнай тэматыкай, напрыклад, сімулятар стварэння калоніі ў космасе RimWorld.

### Сімулятар жыцця

Сімулятары жыцця — гэта паджанр сімулятараў, у якім гулец жыве або кіруе адной або некалькімі формамі жыцця. Гэта можа быць як мадэляванне цэлай экасістэмы (*Spore*), так і паўсядзённага жыцця пэўных асоб з іх адносінамі і штодзённымі праблемамі (TheSims).

### Спартыўныя сімулятары

Большасць відаў спорту былі адлюстраваныя ў відэагульнях, у тым ліку камандныя віды спорту (серыі гульняў FIFA, *Pro Evolution Soccer*, *NBA 2K*), лёгкая атлетыка (*Track & Field*) і экстрэмальныя віды спорту (*Tony Hawk’s Pro Skater*). Некаторыя гульні робяць упор менавіта на заняткі спортам, у той час як іншыя засяроджваюцца на стратэгіі і арганізацыі (*Football Manager*).

### Ваенныя сімулятары

Ваенныя сімулятары — гэта відэагульні з высокай ступенню рэалізму ваенных дзеянняў. Яны спрабуюць імітаваць рэальную вайну на тактычным або стратэгічным узроўні. Існуюць сімулятары, распрацаваныя для амерыканскіх вайскоўцаў, каб дапамагчы новым афіцэрам навучыцца спраўляцца з гульнявымі сітуацыямі, перш чым прыняць камандаванне ў рэальным свеце (*GeoCommander* ад *Intelligence Gaming*). Некаторыя тактычныя шутары распрацаваныя з вельмі высокай рэалістычнасцю ў параўнанні з звычанымі шутарамі. Яны спрабуюць імітаваць адчуванне сапраўднага бою і часам называюцца «сімулятарамі салдат» (серыя Arma).
Да ваенных сімулятараў адносяцца:

* Танкавыя сімулятары: World of Tanks, Tanki Online
* Сімулятары падводных лодак: Silent Hunter

### Сімулятары кіравання транспартным сродкам

* Авіясімулятары: *Microsoft Flight Simulator*, *FlightGear*
* Гоначныя відэагульні: *Need for Speed*, *Burnout*
* Сімулятары цягнікоў: *Railroad Tycoon*, *NIMBY Rails*
* Сімулятары грузавых перавозак: Euro Truck Simulator, *18 Wheels of Steel*

### Іншыя віды

* У медыцынскіх сімулятарах гулец выконвае ролю хірурга (*Trauma Center*, *LifeSigns*).
* Некаторыя гульні цалкам прысвечаныя фатаграфіі (*Pokémon Snap*, *Afrika*), аднак часцей фатаграфія сустракаецца як механіка ў іншых жанрах відэагульняў (*Dead Rising*, *Endless Ocean*, *Spider-Man 3* ).
* Лічбавыя картачныя гульні імітуюць звычайныя картачныя гульні, такія як блэкджэк і покер
* Сімулятары механічных або азартных гульняў з рэальнага свету, такіх як пінбол, гульнявыя аўтаматы і рулетка.

## Крыніцы